|  |
| --- |
| http://www.mesta-obce.sk/imgs/erb/_514268.gif |
|

**Materiál na rokovanie**

**Mestského zastupiteľstva v Novákoch**

|  |  |  |
| --- | --- | --- |
| **Názov materiálu** | **Zriaďovacia listina príspevkovej organizácie mesta Nováky** | |
| **Predkladá** | Mgr. Milan Oršula | Podpis: |
| **Spracovateľ** | Ing.Zuzana Hajsterová | Podpis: |
| **Dátum rokovania** | 27.6.2016 | |
| **Dôvod predloženia** | Materiál sa predkladá podľa požiadaviek na schválenie. | |

**Návrh na uznesenie:**

**Berie na vedomie :**

Návrh Zriaďovacej listiny príspevkovej organizácie mesta Nováky.

**Schvaľuje:**

Zriaďovaciu listinu Mestská správa majetku Nováky, mestská príspevková organizácia v predloženom znení .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dôvodová správa**

Materiál je predkladaný podľa požiadaviek na schválenie zriaďovacej listiny.

**ZRIAĎOVACIA LISTINA**

Mestské zastupiteľstvo v Novákoch podľa § 21 , ods.9, Zákona NR SR č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov

a v súlade s ustanovením § 11, ods.4 písm. l) Zákona SNR č. 369/1990 Zb. o obecnom zriadení v znení neskorších predpisov zriadilo dňom ...........................na základe uznesenia mestského zastupiteľstva zo dňa ............... uznesením č. ........................... príspevkovú organizáciu mesta a schválilo

**zriaďovaciu listinu**

**Mestská správa majetku Nováky , príspevková organizácia mesta**

Článok I.

a) zriaďovateľ: **Mesto Nováky**

b) názov organizácie : **Mestská správa majetku Nováky, príspevková organizácia mesta**

**( skratka názvu - MSM Nováky , p.o.m.)**

c) sídlo organizácie : ................................................

d) IČO : ................................................

e) forma hospodárenia : **príspevková organizácia mesta**

f) dátum zriadenia : ............................................

g) zriadená na dobu: ...........................................

Článok II.

**Vymedzenie predmetu činnosti**

a) Do predmetu hlavnej činnosti príspevkovej organizácie patrí:

1. Správa, nájom a podnájom majetku mesta Nováky - hnuteľný a nehnuteľný majetok, správa a prevádzka majetku vo vlastníctve MSM Nováky, p.o.m.
2. Správa a údržba miestnych komunikácií, chodníkov a ostatných verejných priestranstiev.
3. Udržiavanie a čistenie dažďových vpustí.
4. Správa a údržba autobusových prístreškov.
5. Údržba verejnej zelene mesta a v areáloch škôl - Materská škola, Základná škola, Základná umelecká škola.
6. Správa a údržba cintorínov a domov smútku.
7. Správa a údržba detských ihrísk, pieskovísk a lavičiek.
8. Správa , prevádzka a údržba verejných WC, fontán a iných verejných zariadení.
9. Správa, prevádzka a údržba tepelného hospodárstva mesta.
10. Správa, prevádzka a údržba verejného osvetlenia a mestského rozhlasu.
11. Iné verejnoprospešné služby pre zriaďovateľa a rozpočtové organizácie zriadené mestom Nováky nad rámec rozpočtu na základe objednávok .

b) Mestská správa majetku Nováky, príspevková organizácia mesta, môže vykonávať podnikateľskú činnosť nad rámec hlavnej činnosti, pre ktorú bola zriadená v rozsahu povolenom živnostenským oprávnením .

Článok III.

**Štatutárny orgán**

1. Štatutárnym orgánom MSM Nováky, p.o.m., je riaditeľ organizácie.
2. Riaditeľa vymenúva a odvoláva Mestské zastupiteľstvo Nováky na návrh primátora alebo poslanca Mestského zastupiteľstva Nováky , 3/5 väčšinou zo všetkých poslancov.
3. Riaditeľ zodpovedá za činnosť organizácie Mestskému zastupiteľstvu Nováky.
4. Riaditeľ zastupuje organizáciu navonok.
5. Vnútornú organizačnú štruktúru organizácie upravuje organizačný poriadok, schválený Mestským zastupiteľstvom.

Článok IV.

**Vecné a finančné vymedzenie majetku, ktorý príspevková organizácia spravuje**

1. MSM Nováky, p.o.m. užíva, udržiava a spravuje majetok , ktorý je vo výlučnom vlastníctve mesta Nováky v súlade s rozhodnutím Mestského zastupiteľstva o jeho zverení do správy v zmysle Zásad o hospodárení s majetkom mesta Nováky. MSM Nováky , p.o.m. užíva, udržiava a nakladá s vlastným majetkom v zmysle Zásad o hospodárení s majetkom mesta Nováky, ktorý je inventarizovaný a vedený v účtovníctve organizácie v zmysle platných právnych predpisov .

Článok V.

**Finančný vzťah k rozpočtu zriaďovateľa**

1. MSM Nováky, p.o.m. financuje svoje potreby podľa rozpočtu, schváleného Mestským zastupiteľstvom. Rozpočet MSM Nováky, p.o.m. je napojený na rozpočet mesta príspevkom. Príspevková organizácia je povinná dosahovať výnosy určené svojim rozpočtom.

Článok VI.

**Všeobecné ustanovenia**

1. Zriaďovacia listina MSM Nováky, p.o.m. bola schválená uznesením Mestského zastupiteľstva v Novákoch č........... zo dňa a nadobúda účinnosť ..................

v Novákoch ..........................

Pečiatka a podpis štatutárneho orgánu zriaďovateľa : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RNDr. Daniel Daniš

primátor mesta Nováky